**Kurt Gerron** (1897–1944) var en tysk-jødisk skuespiller og regissør.

Liv og virke
------------

### Bakgrunn

Gerron studerte først medisin, men ble innkalt til militærtjeneste i under første verdenskrig, hvor han ble alvorlig såret. Han kvalifiserte seg som militærlege i den tyske hæren.

### Skuespiller

Etter krigen begynte Gerron som teaterskuespiller. Han dukket opp i mindre roller i flere stumfilmer og fra 1926 var han også med på å regissere flere filmer. Fra 1931 virket han også innen lydfilmen.

Han oppnådde berømthet ved sitt skuespill og sine sangforedrag i 1928 i uroppførelsen *Tolvskillingsoperaen* av Bert Brecht og Kurt Weill. Der spilte han moritetssangeren (og sang Die Moritat von Mackie Messer), og spilte rollen som Londons politisjef *Tiger Brown*.

Han hadde videre stor suksess i filmer som Den blå engel, hvor han spilte mot Marlene Dietrich.

Da nasjonalsosialistene kom til makten i 1933 reiste Gerron fra det nasjonalsosialistiske Tyskland sammen med foreldrene og sin kone. De reiste først til Paris og senere til Amsterdam. Der fortsatte han som skuespiller og regissør i flere filmer. Han ble tilbudt stillinger i Hollywood men nektet flere ganger, en gang fordi hans potensielle arbeidsgiver ikke tilbød førsteklasses billetter på flyet til USA, og han valgte å bli igjen i Europa.

### Til konsentrasjonsleirer

Da Wehrmacht hadde okkupert Nederland, ble Gerron deportert til Theresienstadt konsentrasjonsleir. I 1944 ble Gerron enten overtalt eller tvunget av nasjonalsosialistene til å lage en propagandafilm som viser de humane forholdene i Theresienstadt konsentrasjonsleir. Denne filmen ble senere kjent under tittelen «Der Führer schenkt den Juden eine Stadt» (*Føreren skjenker jødene en by*).

Da filmen var ferdig, ble Gerron transport til Auschwitz. Gerron ble drept umiddelbart etter ankomst.

Omtale
------

Gerron ble omtalt i tre dokumentarfilmer og det ble skrevet et teaterstykke om Gerron og hans tid i Theresienstadt. Dette stykket ble publisert i The Theatre of Holocaust og redigert av professor Robert Skloot og publisert av University of Wisconsin Press.

Filmografi (utvalg)
-------------------

* 1926 – *Varieté*
* 1926 – *Den gyldne sommerfugl*
* 1928 – *Intet spor efter gjerningsmannen*
* 1929 – *Det hvite helvete*
* 1930 – *En boksers kjærlighet*
* 1930 – *Den blå engel*
* 1930 – *Veien til paradis*
* 1930 – *Dolly gjør karriere*
* 1930 – *På fersk gjerning*
* 1930 – *Hennes majestet kjærligheten*
* 1931 – *En natt i Monte Carlo*
* 1931 – *Onkelen fra Amerika*
* 1944 – *Theresienstadt*

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Database of the Terezín Memorial, Terezín Memorial Database ID te-gerson-kurt, besøkt 15. mars 2021[Hentet fra Wikidata]
4. ↑   The Database of Victims of the Nazi Persecution, Holocaust.cz person ID 150022, besøkt 10. desember 2020[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   filmportal.de, Filmportal-ID 5e6622d70db24202ac42d6f7641b2714, besøkt 9. oktober 2017[Hentet fra Wikidata]
7. ↑   Discogs, Discogs artist-ID 407109, besøkt 9. oktober 2017[Hentet fra Wikidata]

Eksterne lenker
---------------

* (en) Kurt Gerron på Internet Movie Database Rediger på Wikidata

* (sv) Kurt Gerron i Svensk Filmdatabas Rediger på Wikidata

* (da) Kurt Gerron på Filmdatabasen Rediger på Wikidata

* (fr) Kurt Gerron på Allociné Rediger på Wikidata

* (en) Kurt Gerron på AllMovie Rediger på Wikidata

* (en) Kurt Gerron hos The Movie Database Rediger på Wikidata
* Photographs of Kurt Gerron

|  |  |
| --- | --- |
| Oppslagsverk/autoritetsdata | Store Danske Encyklopædi **·** Deutsche Biographie **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** MusicBrainz **·** Discogs
 |

Portal: Andre verdenskrig